LidanRubinov/Halacha-QA huggingface dataset:
שאלה: רישום בעל מצווה בשבת.: לבית הכנסת באים אורחים ביום שבת, וקונים מצוות. גבאי בית הכנסת רושם את השם של מי שקנה וכמה זה עלה. על ידי שיש כרטיס לכל אחד ומצרף לזה סכום (מספר). הבעיה שאורח קונה מצווה. האים אפשר לקחת אותיות מוכנות, לצרף אותם שיצא שם ומשפחה של הקונה והסכום? ואז מוצאי שבת או יום ראשון לרשום את השם והסכום.? ולהחזיר את האותיות למקומם. האם זה מותר או שיש בעיה עם זה?
תשובה: יש לחשוש שזה אסור מהתורה, כיוון שהוא לא יניח סתם את האותיות אלא יקבע אותן באטבים כדי שלא יזוזו עד מוצאי שבת.
שאלה: פעילות בשבת:, האם יש אפשרות לצאת למקומות טיול בשבת כאשר הת מתבצע לפני שבת? לדוגמא לצאת לטיול בשמורת טבע בשבת כאשר הת מתבצע לפני שבת. ההגעה לשמורה ברגל כמובן. מראש!
תשובה: אין בכך עבירה על מלאכות האסורות בשבת. אבל אדם דתי ימנע מביקור במקומות כאלה משום  עובדין דחול. במקומות כאלה: שמורת טבע, מוזיאון, גן חיות וכד  יש חילול שבת המוני (מכוניות, מוזיקה, צילום, מנגל, מכירת כרטיסים ומכירת מזון) לכן גם אם מקום כזה פתוח לקהל בלי ת אדם דתי לא יכול לבלות שם.
שאלה: ברכה על המזון במקום שאינו כשר: בתקופה האחרונה ב"ה החלטתי להתחזק ולהתקרב לדת. מכיון שאני נמצאת בין לבין כשלב ראשוני בתהליך לקחתי על עצמי לברך על מזון והשתייה. אני עדיין יוצאת למקומות שאינם כשרים וכשאני מזמינה אוכל אני מתלבטת אם לברך במקום שאינו כשר, האם זה שווה ערך ל טובל ושרץ בידו? אשמח לעצתך בנושא. מאי
תשובה: לך. על אוכל שאינו כשר- אין לברך. חכמינו התייחסו הגדירו ברכה על מזון שאינו כשר כ"נאצה" ( קללה שהמברך אומר כלפי הקב"ה). אך אם את שותה מים במקום שאינו כשר, או אוכלת ירק שבישולו לא גרם לו להיות לא כשר, או כל דבר אחר כשר, בוודאי שיש לברך על האוכל הזהגם אם את אוכלת   שותה אותו במקום שאינו כשר.
שאלה: עיקר וטפל: העם דג מלוח פוטר לחם? באיזה כמיות? יום טוב ישעיהו מיטב
תשובה: לך. ברכה על אכילת דג מלוח איננה פוטרת מברכת "המוציא" על לחם. אבל, אם אוכלים לחם רק כדי להעביר את תחושת המליחות שמשרה בפה אכילת דג מלוח, אכן אין לברך על אכילת הלחם "המוציא".
שאלה: דם נידה בזמן לידה: בשעה טובה אשתי בהריון (ראשון) ידיד שלי הפנה את תשומת ליבי שבזמן הלידה יוצא דם שלכאורה מוגדר כדם נידה ולכן אסור לי לגעת באשתי האם זה נכון? זה נראה לי קצת מוזר, תשעה חודשים מותר לי לגעת באשתי ודוקא בזמן הכי מרגש, אני לא יכול לתמוך באשתי במגע? אשמח להבהרה אפי
תשובה: אכן, ידידך צודק, מהרגע שהתחיל דימום כחלק מתהליך הלידה, או- פתיחת צוואר הרחם בקוטר שתי אצבעות ומעלה, בני הזוג אסורים בקרבה גופנית בדיוק כמו בימי המחזור בכל חודש וחודש. הדם השותת מן הרחם בשעת הלידה איננו דם של המחזור, כך שאיננו "דם נידה", אבל אזכיר לך פסוקים מפורשים בתורה (ספר ויקרא, פרשת "תזריע") העוסקים ב"טומאת יולדת", אך אקדים להם הבהרה: מזה כאלפיים שנה, אנו נוהגים שהאשה טובלת ובני הזוג יכולים לחדש את הקרבה הגופנית ביניהם רק אחרי שמסתיים הדימום של "משכב הלידה" לגמרי לגמרי, האשה עושה "הפסק טהרה", ו"שבעה נקיים", וטובלת במקווה, ממש כמו בסיום כל דימום של המחזור החודשי. ספר ויקרא, פרק י"ב פסוקים א  עד ה : וידבר ה  אל משה לאמור: דבר אל בני ישראל לאמור: אשה כי תזריע, וילדה זכר, וטמאה שבעת ימים, כימי נידת דוותה תטמא. ואם נקבה תלד, וטמאה שבועיים כנידתה."
שאלה: ממתקי וידאל: לרב, ממתק מיובא של חברת וידאל, "ייצור מיוחד בהשגחה צמודה בהשגחת הרב יעקב ישראל משהו (כ"כ קטן שגם זכוכית מגדלת לא עזרה), בד"צ KF". בנוסף - אישור כשרות למהדרין פרווה של הרה"ר. האם זה ברמת מהדרין? לרב כתיבה וחתימה טובה
תשובה: תשובה לשאלתך ניתן למצוא בקישור המצורף:
שאלה: יום טוב שני לתושבי חו  ל שנמצאים בארץ:! אחי נולד בארץ, ומאז גיל 23 הוא מתגורר בארה"ב, מזה כארבעים שנה. בשנים האחרונות הוא החל בתהליך, שמטרתו הסופית לעלות לארץ. בן ובת שלו כבר עלו לארץ. בן נוסף מתעתד לעלות לארץ בעוד כשנה, ובן אחרון, מקווים שגם יעלה לארץ. בשנים האחרונות אחי נמצא בארץ כחודשיים-שלוש בשנה. הוא אמור להגיע לארץ לפני חג הסוכות לתקופה של כארבעה חודשים. השאלה היא - האם הוא צריך לחגוג כאן בארץ שני ימים של חג הסוכות ושל שמחת תורה או שבנסיבות המתוארות לעיל, מספיק שיחוג יום אחד? ויום נעים איתן
תשובה: אני תפילה שאחיך ייקבע את מקומו הקבוע בא"י יחד עם בני משפחתו שכבר כאן. בשורות הבאות אכתוב מה שאני חושב שהיו מורים רבותיי, שהם פסקו בהחלט שדין יום טוב שני הוא חובה על האדם ולא תלוי במקום שבו הוא נמצא ביו"ט שני. בתקופת הביניים הזאת, אם יש לו דירה קבועה והוא מתכנן לבוא לא"י בקביעות בשלשת הרגלים אז כתב הגרש"ז אויערבך שנוהג כבני א"י יום אחד. (מנחת שלמה א, יט) וכן הורה סבי הגר"א פויכטוונגר זצ"ל. אם מעתה, הוא יימצא בא"י יותר ממחצית הזמן - אז הוא נחשב לבן א"י. אם יש לו כבר דירה קבועה בא"י, והוא נמצא בחו"ל חלק גדול מהשנה רק מתוך אילוץ והוא מתכנן לעלות לארץ כשייגמר האילוץ אז הוא נחשב בן א"י. אבל אם יש לו דירה קבועה בא"י ובחו"ל והוא מתגורר בשני המקומות אז כיוון שבינתיים רוב השנה הוא בחו"ל אז דינו כבן חו"ל. אך אמנם ראיתי שיש פוסקים בדין האחרון ובכל מקרה של אדם שמבקר בא"י ודעתו לעלות לארץ ובמיוחד כשיש לו ילדים בארץ ינהג בזמן שנמצא בארץ כבן א"י, וכשנמצא בחו"ל כבן חו"ל. והסיבה לכך כי יש לדעתם ספק האם יום טוב שני הוא חובה התלויה על האדם או תלויה במקום ובהצטרף סיבה נוספת אז הם פוסקים שבן חו"ל הנמצא בארץ דינו כבן א"י. התשובה נתנה ע"י הרב אשר פויכטונגר
שאלה: לא יודע מה לעשות: הרב, אני בן 17 ולומד בכיתה י"ב. החל מכיתה י וגם לאורך כיתה י"א, הייתי נוהג פעמים רבות לברוח מהישיבה התיכונית בה אני לומד, אל עבר הבית שלי שהוא קרוב מאד לישיבה. הוא לא רחוק. עד שבסוף כיתה י"א, הרב שלי תפס אותי והבטחתי לו, שלא אברח יותר. ועכשיו, בכיתה י"ב יש לנו הרבה מאד "חורים" ושיעורים חופשיים, ואני מרגיש מאד משועמם ושקשה לי לשהות בבית הספר. יש בידי האפשרות, פשוט להבריז וללכת לביתי מבלי שהרב וצוות ההנהלה ידעו, אולם מצד שני אינני יודע מה לעשות, שכן מילה שלי זו מילה. ואפילו אם אמרתי זה בלי נדר. הרב.
תשובה: מילה שלך זו מילה - תהיה אמיתי ותעמוד בכך. אני מבטיח לך שההכרה שיש לך אופי חזק ועצמה נפשית לעמוד במילה שלך תועיל מאוד לחיזוק ההערכה העצמית שלך. זה שכר עצום כנגד המחיר של הוויתור על האפשרות להבריז. שווה לנסות לשוחח עם הרב שלך ולבקש ממנו שחרור בזמן שיש שיעורים חופשיים וכד  שנה טובה
שאלה: חוב כספי בשנת השמיטה: הלוואתי לחברה 700 לפני כחודשיים בסיוון אחרון תש"ד חשבתי שתחזיר לי אחרי חודשיים, נכון להיום טרם החזירה ואמרה שתחזיר בכסלו תשע"ה האם מותר לי לקחת או בגלל שנת שמיטה למחוק החוב?
תשובה: ישנה מחלוקת מתי מתרחשת שמיטת כספים. אבל להלכה השביעית משמטת רק בסופה ולכן עליה להחזיר לך את החוב כיוון שלא הייתה עדיין שמיטת כספים. לקראת סוף השנה הזאת יש לכתוב פרוזבול על מנת שהחובות לא יישמטו. אם לא תכתבי פרוזבול אז בסוף השנה הזאת החוב יישמט, ואם החברה תרצה להחזיר לך את החוב אז תצטרכי לומר "משמטת אני" ולא לקבל, ואם היא תבקש להחזיר לך בכל זאת מותר לך לקבל, ורוח חכמים נוחה מכך! התשובה נתנה ע"י הרב אשר פויכטונגר
שאלה: מנגל במקומות ציבורים: אני הולך עם חברי לעבודה לעשות מנגל בגן ציבורי. הבאתי לצורך העניין רשת נקייה האם יש חשש שבגלל שחבית הגחלים נעשה בה אוכל לא כשר אזלא ניתן לבצע שם מנגל
תשובה: במידה ויש רשת כשרה שלכם אזי אין בעיה לעשות שם מנגל.
שאלה: שנת אבל וברית מילה - תשובה מתוקנת: כבוד הרב לצערינו הרב חמותי נפטרה השנה ובעלי בשנת אבל. אני עתידה ללדת בן בע"ה לפני תום שנת האבל ותהינו לגבי עניין הברית. מהם בעצם כללי הטקס? האם עלינו לעשות את הברית במסגרת מניין בלבד או האם אפשר לעושת אירוע רגיל? רב תודות
תשובה: את הברית, הסעודה וכדו, עורכים בדיוק בדרך בה הייתם עושים זאת שלא בשנת אבל. בעלך משתף כרגיל. אם זכה ואביו בחיים - גם הוא, כי אבלותה הסתיימה לאחר 30 יום. השאלה היחידה שנותרה היא לגבי אחיו ואחיותיו, וזו שאלה נפרדת. לידה קלה ומשמחת עם טעם של עוד. והרבה שמחה.
שאלה: מהדרין בפירות וירקות: אם אפשר בבקשה לפרט מדוע כדאי להקפיד על מהדרין בפירות וירקות? מה השינויים המשמעותיים בכשרות מהודרת מנהלים רגילים של כשרות רבנות (במידה ואכן מיושמים)
תשובה: אין כל סיבה לצרוך ירקות לרמת כשרות מהדרין. בכל מצב של ספק ניתן להפריש תו"מ בלי ברכה. אולם בפירות עץ יש הבדל ברמת הפיקוח. מהדרין היא ללא שום פיקפוק בנושא ערלה (שהיא דאורייתא היום ובניגוד לתו"מ שהם דרבנן) אבל בכשרות רגילה יתכן שהם סומכים על דעות מקילות בענין ביטולים של אחוזי ערלה מסוימים.
שאלה: צליית כבד בטוסטר אובן: הרב. אין לי גז, יש לי כיריים חשמליים וברשותי אך ורק טוטסר אובן ואני מעוניינת להכין כבד. מה אני אמורה לעשות בכדי להכשירו? בתחתית הטוסטר אובן יש מגש נשלף אפשר לכסותו בנייר כסף כדי שהדם לא יהפוך לי אותו לטרף? ואם אני משתמשת ברשת ברזל ועליה אני מניחה את הכבד הוא נהפך לטרף ואסור לי להשתמש בו כלל או אך ורק לכבדים?
תשובה: טוסטר אובן דינו כתנור חשמלי, ואפשר להכשיר בו כבד לדעת פוסקים רבים, ויש - אוסרים. גם למתירים, הדם הניגר בתהליך הצלייה אוסר את הכלי שלתוכו הדם ניגר. לכן, כך היא דרך הכשרת הכבד: מחממים את התנור היטב, שמים קצת מלח על הכבד ומכניסים מיד. בעת הצלייה   לא צולים בחום גבוה, כי עלול לשרוף הכבד מבחוץ ומבפנים יישאר בלתי צלוי. מניחים את הכבד על הרשת (ואין להשתמש בה, אלא לצורך צליית הכבד). התבנית שלתוכה ניגר הדם, נאסרת, ולכן צריך לשים תבנית חד פעמית. אחר ההכשרה צריך לנקות היטב את התנור ולחממו היטב כדי להכשירו, ויש מחמירים לחכות 24 שעות לפני שימוש אחר.
שאלה: מלאכה מיד צאת הכוכבים במוצ"ש: אני צריך (באופן חד פעמי) לנסוע מיד עם צאת הכוכבים. האם זה מותר או אני חייב לחכות כשהשבת תצא כרבע שעה אחרי?
תשובה: בשעת הדחק מותר. ואם אפשר להוסיף שתי דקות - כדאי.
שאלה: הרבנות לכשרות ארצית: יש לנו בבית קופסת שימורים שההשגחה היחידה שיש עליה (בנוסף לכיתובים בערבית) זה של "הרבנות לכשרות ארצית". רציתי בבקשה לדעת מי זה הגוף הזה, מה רמתו, ומה היחס של הרבנות הראשית אליו.
תשובה: זו זרוע ישירה של הרבנות הראשית שפועלת בכל מקום שאין כשרות מסודרת של רבנות מקומית, שבדרך כלל זה בכפרים ערביים. זו מחלקה מסודרת וטובה. אולם כמו שאנו כותבים תמיד: ברבנות יש שתי רמות כשרות- רגילה ומהדרין. ולמרות שהמחלקה היא טובה יתכן עדיין שכשרות רגילה אינה מתאימה לרמת שמירת הכשרות שלכם.
שאלה: גט לחומרא: ברצוני לנסות ולשדך בין 2 מכרים (שאינם דתיים). כיום, 2 המכרים גרושים ומחפשים את דרכם הזוגית. הבעיה: בטרם האישה התגרשה מבעלה הראשון, היא הייתה בקשר עם אדם אחר מספר חודשים (עת הייתה פרודה), הקשר עם האדם האחר נמשך גם לאחר קבלת הגט. לאחר שהקשר עם האדם הנ"ל הסתיים, האישה חזרה לגור עם בעלה הראשון ע"מ ולנסות לשקם את נישואיהם, ניסיון זה לא עלה יפה והם נפרדו. כיום, אני רוצה להכיר לה מכר שלי, אך מאחר וחזרה לגרוש הראשון במועד כלשהוא אני חושש שאכשיל אותם מאחר וקיים צורך בגט לחומרא.מאחר וחזרה לבעלה. אולם, מאחר ולאישה היה קשר אסור עם אדם מסויים במועד בו הייתה עדיין נשואה, נראה לי שיש מקום לבחון האם מתבטל הצורך בגט לחומרא?שכן לא הייתה קיימת מציאות של נישואין כאשר חזרה לבעלה הראשון מאחר והייתה אסורה עליו.
תשובה: זו שאלה שצריכה להיות מופנית לדיין בפועל, בשל העובדה שיש הרבה עניינים המשפיעים על הפסיקה בנושא זה.
שאלה: אירוח בחג סוכות: אנחנו גרים בישוב דתי ומנהלים אורח חיים דתי בבית עם הילדים שלנו,יש לי חברה (עם ילדים ) שהתחתנה עם גוי והם גרים בחו"ל, הם אמורים לבקר בארץ במהלך סוכות. היא מעוניינת לבקר אותנו בסוכה במהלך החג,האם מותר לארח אותם? האם מותר להם להיכנס לסוכה?
תשובה: השאלה מורכבת, בשל העובדה שיש לשאלה זו יותר מממד אחד להתייחס אליו. היא לא הלכתית בלבד, כי אם גם של תנועה,מכיוון ומגמה. לאמור: לא ניתן להצביע על איסור הלכתי לארח, או להיכנס לסוכה. אולם, יש היקף רחב יותר לשאלה זו, כיוון שיש במעשה ההזמנה גם תמיכה ולגיטימציה. על כן, בשאלות כאלה יש לבחון מהי התנועה. אם ההזמנה תגדיל את הזהות היהודית של הילדים, תעצים את הקשר לעם היהודי, תעודד את החברה שלך להעניק להם חינוך יהודי וכדו   - זו סיבה להזמין. אם הביקור יסתיים בדברי נימוסין ובתחושה שבסופו של דבר קיבלו אותה ואת נישואיה לגוי - מוטב שלא. האם את יכולה ללכת בדרך זו?
שאלה: ברכת המזון: כבוד הרב כמובן, שאנו אמורים לברך על האוכל. כאשר האוכל הוא עם לחם, אז מברכים "המוציא" ואחר כך אפשר לאכול כל מאכל. אך מה אמורים לברך כאשר יש מספר מאכלים ללא לחם? לברך על כל מאכל בניפרד?ומה צריך לברך כאשר יש מאכל המורכב ממספר מרכיבים, לדוגמא סלט מוקפץ, המורכב גם מירקות וגם מבשר. האם אמורים לברך על כל חלק בסלט בניפרד? הרי הטעם התערבב. מראש והמשך יום טוב
תשובה: הכלל היסודי בדיני ברכות הוא שמברכים על העיקר ופוטרים את הטפילה. על כן, בסלט שעיקרו ירקות ויש בו גם חתיכות בשר - על הסלט. ואם העיקר הוא הבשר והירקות הן תוספת - להפך.
שאלה: מסר: ביום חמישי האחרון נחתי בצהריים וחלמתי שמגיע אליי מישהו ומציג את עצמו בשם יונה, לא ראיתי את פניו. הבן שלי מעיר אותי משינה (היה חולה באותו היום ולכן קיבל שיעורי בית מחבר) ואומר לי שיש שיעורים בתנ"ך והוא לא מוצא את הפרק של יונה. היום קיבלתי מייל לעבודה ממישהי שאני לא מכירה והנושא "לזכרם של חללי" והקובץ המצורף הוא ספר יונה מהתנ"ך, הבוקר פתחתי את אתר החדשות רוטר וראיתי שארגון דאעש חפר את קברו של יונה הנביא. האם מדובר בצירוף מקרים או שיש מסר מסוים שמועבר לי
תשובה: איך אפשר לדעת? אי אפשר לדעת. אף אחד אינו יכול לפענח את מה שאירע. אולם הדבר אינו אומר שצריך להתעלם. יכול להיות שזה צירוף מקרים סתמי. יכול להיות שזה איתות מלמעלה כי כדאי לך במיוחד להאזין וללמוד את המסרים של ספר יונה. אני מציע, על דרך הספק ולא על דרך הוודאי, להכריע כי כדאי ונכון לתת תשומת לב מיוחדת לספר יונה ולמסרים שלו. שכן, אם זה אכן סימן מלמעלה - נענית לו  ואם לא - אז עשית משהו בעקבות ספר יונה וזה טוב לעצמו. האם אתה יכול ללכת בדרך זו?
שאלה: שם פרטי: היי שמי שרית, בתעודת הזהות שלי שמי כתוב "שרה (שרית)" ואני לא יודעת איך ההורים קראו לי ביום הראשון שאמרו את השם. מאז שאני זוכרת את עצמי אנשים קוראים לי שרית האם אני צריכה לשנות את השם לשרה? האם זה סוגר לי את המזל?
תשובה: ב ה, המזל שלך אינו תלוי בשאלה מהו השם האמיתי שלך. מה שיקבע את דרכך הוא המעשים הטובים שאת תעשי. על כן, את יכולה להמשיך ולקרוא לעצמך שרית, ומתוך כך להעביר את מוקד תשומת הלב שלך לבחירות החופשיות הטובות שלך.
שאלה: מוסר ואלימות - המשך: לרב על התשובה הקודמת. מספר שאלות על תשובת הרב: 1. הרב אומר שהמלחמה הפנימית הייתה כדי להחליף שלטון וכך היה נהוג. אולם, זה לא נכון שהמכבים נלחמו גם מלחמת דת, ז"א, מעין כפייה דתית על המתיוונים או לחלופין הרג שלהם בגלל היותם מתיוונים? במה זה שונה מכפיית האיסלאם? 2. האם הרב חושב שחמאס נלחם על חירות והאם זה מצדיק את מעשיו? האם בהכרח יש לראות בחמאס רשעים או שיש אפשרות שיש ביניהם שנלחמים ממניעים אמיתיים של חירות? 3. מצד אחד הרב אומר שצריך לעסוק במוסר אובייקטיבי ולא רק סובייקטיבי, מצד שני שמוסר הוא יחסי לתקופה.זה לא סותר?
תשובה: אני מודה על השאלות, כיוון שהן מאפשרות לדייק יותר ויותר, ולכוון את דבריי: א. לא כתבתי שהמלחמה הפנימית הייתה רק כדי להחליף שלטון. כתבתי כי בעידן שאפילו החלפת שלטון נעשית על ידי שפיכות דמים   כפי שהיה בתקופת התנ"ך   גם מלחמות האמונה נעשות על ידי שפיכות דמים. השאלה העומדת בפנינו היא האם דרכי המלחמה האלה תקפות בעידן שבו העולם המתוקן אינו מחליף שלטון בשפיכות דמים (אני מדגיש שהעולם המתוקן, ולא הסביבה הקרובה אלינו)   הן לגבי החלפת שלטון והן לגבי נושאים אמוניים. ב. כדי לענות על השאלה ביחס לחמאס צריך להכיר את המציאות טוב מספיק, ואני לא מכיר אותה טוב מספיק. ברם, אני מתרשם שהוא לא נלחם רק על חרות, כי אם על השמדת מדינת ישראל, ולזה אני נחשף בכל מידע שמגיע מהחמאס, בכל צורה ובכל דרך. כיוון שכך, אני מתרשם שמדובר ברשע נורא ולא בלוחמי חרות. ג. כמעט בכל תחום יש גרעין אובייקטיבי ומרחב סובייקטיבי. בכוונה בתפילה, בצניעות, בהגדרת עובדין דחול בשבת, או בכל נושא. גם לגבי מוסר, יש בו גרעין אובייקטיבי נצחי שאינו משתנה, כגון "האיש אחד יחטא ועל כל העדה תקצוף" או "האחיכם יבואו למלחמה ואתם תשבו פה", ויש בו מעטפת משתנה, שהיא נוגעת בעיקר לדרכים למימוש הרעיון המוסרי ולא למהות המוסר עצמו. האם הדברים מכוונים עתה יותר? ושנה טובה
שאלה: פניה למשרד החינוך: ילדי לומד בגן שמפוקח ע"י משרד החינוך שעות הפתיחה בגן הם 8 עד 1 במשרד החינוך אמרו לי ששעות הפעילות צריכות ליהות 7:30 עד 1:30 האם מותר לי לפנות בעניין למשרד החינוך ( להגיש תלונה )
תשובה: האם לא עניתי על שאלה זו? אם לא - אנא שלחו מחדש, ואענה מיד.
שאלה: תלונה למשרד החינוך כנגד גן שלא עומד בדרישות: היי האם מותר לפנות למשרד החינוך במידה והגן לא עומד בדרישות משרד החינוך לדוגמה שעות פתיחת הגן אינם תואמות את הדרישה של משרד החינוך
תשובה: לשאלה רגישה זו יש שלוש שכבות: שכבה אחת היא החובה ההלכתית לנסות קודם כל ולברר את העניינים עם הגן עצמו, ולנסות לשכנע לעמוד בקריטריונים שצריך לעמוד בהם. אם זה לא הולך, נוצרת השכבה השניה, והיא שכבת הדין. בוודאי שמותר לפנות למשרד החינוך אם הגן אינו נוהג כשורה. זוהי זכות של ההורים, ואין רשות לגן לפעול בדרך בה הוא פועל, אם אכן כמובן זו המציאות, והגן אינו פועל כשורה. דיני לשון הרע לא באו להגן על מי שאינו פועל כשורה. שכבה שלישית היא מידת החסד. אם מדובר בבעיה קטנה - מותר גם לוותר. אולם אין חובה לעשות כך אם הדבר באמת מפריע מאוד. ושבת
שאלה: מסיבת יום הולדת בשנת אבל: הרב. אשתי בשנת אבל על אימה וחוגגת השנה ארבעים. אחיה מעוניינים לחגוג לה במסעדה ללא מוזיקה. 1. האם ניתן? 2. אם לא, האם ניתן באסרו חג? 3. אם לא, האם ניתן בחול המועד? מראש
תשובה: שאלה זו תלויה כמובן בסברא הישרה. נראה כי אם מדובר בהליכה משפחתית ליום הולדת למסעדה - יש מקום להקל. אם אפשר לדחות את זה לאחר שנת האבל זה יותר טוב, אולם הליכה זו מותרת. אולם שלא יהיה בה סממן של מסיבה: לא מוזיקה, בלונים וכדו.
שאלה: קשירה בפתיל תכלת: לרב, נראה לי שקראתי איפה שהוא שגם הרב הולך עם פתיל תכלת בציצית, לכן אני מוצא לנכון לשאול אותו. אני מעוניין להתחיל ללבוש ציצית פתיל תכלת. אני מתכוון לקנות כבר השבוע או שבוע הבא בע"ה. אמנם קראתי הרבה על הנושא, אך עדיין אין לי דעה בעניין שיטות הקשירה השונות: רמב"ם, ראב"ד, רדזין וכו. עד כמה זה משנה, או - עד כמה קריטית סוגיית שיטת הקשירה? האם יש זיקה בין כל אחת משיטות הקשירה להשקפה מסוימת ברמה כללית יותר? ושנה טובה
תשובה: בשל העובדה שאני לא מומחה בתחום אני נוהג ללכת בשיטת הרמב"ם, שהוא יסוד הפסיקה בישראל. נראה לי שאין להתייחס לשאלה זו כשאלה קריטית, ומותר ללכת לאור הפסיקות השונות.
שאלה: אנציקלופדיה מקראית:. קבלתי ספר במתנה על פרקי אבות בפרוש של "אביגדור שנאן" וכן יש לי בבית גם אינציקלופדיה כזאת תנכית ועל כולם רשום שפורשו על ידי פרופסורים, והבנתי שלומדים תורה צריך ללמוד מימשו ירא שמים או לכל הפחות מאמין בכל דברי התורה שבכתב ושבעל פה ובכל דברי חכמים,כי התורה מעבר לידע פשטני משפיעה עלינו רוחנית ולכן שאלתי אלייך האם מותר לקרוא בספר בפרוש על פרקי אבות שציינתי למעלה? ואיך אני יודע במה מותר לקרות ובמה לא? לך.
תשובה: שאלה מורכבת זו מחייבת פירוק לשני חלקים. חלק ראשון הוא החלק בו אנו עוסקים בשאלה מהו לימוד תורה. לימוד תורה הוא לימוד שנעשה על ידי ספרים שמחבריהם מברכים ברכות התורה, כלומר: מאמינים בתורה מן השמיים, בנתינתה לעם ישראל, ובדרכי הלימוד הרגילות שבהן יש ללמוד. זו גם המצווה, וגם טיב ההשפעה הרוחנית של התורה. אנציקלופדיה מקראית אינה כזו. חלק שני הוא השאלה האם כדאי לקבל מידע ממקורות אחרים, ביניהם גם דברים שנחקרו על ידי אנשים שאינם בני ברית, או שאינם לומדים תורה כתורה אלא כמדע רוח וכדו. כאן אפשר לנקוט בדרך של "קבל האמת ממי שאמרה", ולהתברך מעושר ידיעתי מסביב. אולם אין זה תלמוד תורה אלא איסוף ידע שיש בידו לסייע לתלמוד תורה אמיתי.
שאלה: כשרות חומר להכנת תבניות: אחותי מעוניינת לקנות את החומר שבקישור המצורף כדי ליצור ממנו תבניות להכנת שוקולד ומאכלים אחרים בצורות שונות. האם חומר כזה צריך הכשר? הנה קישור לחומר המדובר: דוד
תשובה: דוד בעיקרון גם התבניות צריכות להיות כשרות, כיוון שהן נותנות טעם במאכלים שעושים בהם. לא הצלחתי להבין ממה עשוי החומר, ואם יש בו מרכיבים שאינם כשרים. נאמר שם, שהחומר אינו אכיל, אולם לא נזכר שהוא רעיל. במקרה כזה (שהחומר רעיל) ואינו ראוי למאכל, ניתן אולי להקל. לכן, כדי להתיר את השימוש צריך לדעת בדיוק את המרכיבים ולוודא שאין בהם בעיה של כשרות.
שאלה: כשרות פסטה: חיפשתי באיטליה חנות בה אוכל לקנות פסטה יבשה (לא מבושלת) כשרה. כאשר שאלתי מישהו בקהילה היהודית המקומית הוא אמר לי שפסטה יבשה כשרה באיטליה תמיד ולמעשה אני יכולה לקנות בכל סופרמרקט. רציתי לברר האומנם כך? האין עניין של ניפוי, הפרשת חלה ועוד? אודה לתשובה מהירה שכן אני מעוניינת לקנות את הפסטה היום או מחר.
תשובה: אין אנו ממליצים לצרוך מוצרים בלי הכשר כלל וכלל. אולם יש מקומות בעולם שהרבנים בדקו מפעלים והם מעבירים מידע לציבור על הכשרות במקומות הללו. המלצתינו היא לשאול רב פוסק ולא להסתפק בשאלת אנשי הקהילה. וודאי שאתה צודק- צריך לנפות קמח אולם אין חובת הפרשת חלה בבצק של גוי.
שאלה: הדלקת מזגן בכיתה: אני מדריכה באולפנא מסויימת. בכיתה שאני מדריכה יש מריבות על המזגן. יש בנות שחם להן והן דורשות להדליק את המזגן כי הן לא יכולות להתפשט יותר. ויש בנות שקר להן אך הן לא מסכימות להביא סוודר. שאלתי היא, האם יש הכרעה הלכתית לענייןהדלקת המזגן במצב כזה? רבה:)
תשובה: לך באופן עקרוני, אין בנושא הזה הכרעה הלכתית אלא צריך לחשוב ביחד על פתרון. אני חושב שזוהי הזדמנות לנסות להגיע להסכמה משותפת ולרעיונות יצירתיים. אפשר לשבת עם כולן ולעשות  תרגיל  - כל צד יצטרך להציג את הטיעונים שלו, אבל גם את הטיעונים של הצד השני. לאחר מכן, לנסות לעשות  סיעור  מוחות ולחשוב על פתרון. אולי לעשות יום כך ויום כך? אולי לחלק את היום לשעות כך או כך? אולי יעזור לשים בכיתה מתלה לסודרים ובאופן קבוע הסודרים ישארו שם? כמובן, אפשר להעזר במורות ושאר הצוות החינוכי בשביל להגיע לרעיונות מתאימים ובסופו של דבר, להגיע לשיתוף פעולה בהסכמת כולן חזקו ואמצו טוביה tsbias1 Gmail.com
שאלה: תפילה לפני משפט: הרב, אני נשפטת ונורא פוחדת מתוצאות המשפט הסיכויים לא לטובתי רציתי לדעת האם יש תפילה שתעזור לי? מתי ואיך להתפלל?
תשובה: ב"ה, תפילה תשובה וצדקה כמו כל השנה, אפשר לומר תהילים ולכוון גם לטובת הכלל שישיב שופטנו כבראשונה. דני ארגמן
שאלה: כשרות עלים: הבנתי שישנן חברות ירקות עלים ללא חרקים שהמלצתם לשטוף פעמים שלוש (בניגוד לחסלט ועוד כמה חברות שמספיק פעם אחת) שאלתי היא- אם מצויים מספר רב יותר של חרקים בחברות אלו הרי שגם לאחר שטיפה ייתכן וישארו שם חרקים מסוג שאינו יורד בשטיפה כמו כנימות וכדומה. האם יש לחשוש לכך? שאלה שניה- ראיתי שהמלצתכם הכללית היא להימנע מלאכול ירקת עלים במטבחים ציבוריים מחשש לתקלה. מה לגבי מלון כינר? האם שם ניתן לסמוך ולהיות רגוע שהירקות באמת ללא חרקים?
תשובה: 1. אנו כתבנו את ההמלצה הזאת מתוך בדיקות חוזרות ונשנות. 2. צריך לשאול את המשגיח איזה עלים הוא מקבל וכיצד מכשירים אותם.
שאלה: ענבים מערבים: קיבלנו ענבים משכנים יהודים שאומרים שקיבלו מערבים מאיזור חברון האם יש בעיות של כלאי הכרם האם יש ביטול ברוב?מה לעשות?
תשובה: יש עדויות שיש שם הימצאות של כלאי הכרם. אולם נראה שבדיעבד מותר לאכול מאחר שהוא פחות מ0.5.
שאלה: זוגיות: היי, התלבטתי אם לשלוח את זה אבל אין לי מוצא. אני ובן זוגי לשעבר נפרדנו לפני תקופה קצרה, בשל עצבים וחוסר הבנה בקשר. קצת טיפשי להתייעץ לגבי זה פה, אבל רציתי לשאול איך אני יכולה לדעת אם זה יסתדר ונחזור, ויהיה לנו טוב, או שלכל אחד יהיה טוב בנפרד? דרוש פרטים שם שמות?
תשובה: ב"ה, זוגיות לא תלויה בשמות אלא בטיב הקשר, אשמח לעזור בפלפון 052-7710491 דני ארגמן
שאלה: פרחים בשנת שמיטה: רציתי לדעת מה דין פרחים בשנת שמיטה שנקנים לקראת שבת וחג או יומולדת? הבנתי שדין פרחים הוא לא מתחילת השנה, ראש השנה? האמנם? האם יש הבדל היכן קונים את הפרחים? מה לגבי עציצים?
תשובה: גם על גידול פרחים חלים דיני איסור עבודות קרקע. מעבר לכך, יש מחלוקת בין פוסקי דורנו ביחס לקדושת שביעית בפרחים הנותנים ריח. לפיכך, גם פרחים צריכים להיקנות ממקום בו הם גודלו בהיתר, בעיקר על ידי היתר המכירה, אך גם יש דרכים אחרות. על כן, אם הפרחים אינם פרחים שנועדו למתן ריח, ויודעים שהם גודלו בהיתר - מותר לקנות  אם לא - אין לקנות, ואין גם לתמוך בעובדי עבירה. ממתי? מהזמן שבו גידול הפרחים חייב חרישה, שתילה וכדו. זה לא ממש אחרי ראש השנה, אולם איני יודע את צורות הגידול הממוקדות של סוגי הפרחים.
שאלה: שליחת sms לפני שבת עם תזמון לשבת: אהלן, אני רוצה לשלוח הודעת SMS לחברה ולשלוח את ההודעה באמצע השבוע אבל שהיא תגיע ליעד ביום שבת. לדוגמא. אני מגדיר שההודעה תישלחת ביום שבת בשעה 14:00 בצהריים האם זה מותר לשלוח הודע הכזאת?
תשובה: השאלה לא ברורה. האם אפשר להסביר את הסיפור כולו, ולבאר מדוע זה מה שרוצים לעשות?
שאלה: כשרות: לבעלי משפחה שאינה שומרת כשרות, המטבח אינו כשר וכו. אני ובעלי צמחונים (לאחרונה אפילו במעבר לטבעונות). כך שיוצא בעיקרון שאנחנו לא אוכלים אוכל שאינו כשר, אלא שרק בושל והוגש בכלים שככל הנראה אינם כשרים (למרות שרובם נשטפים במדיח). האוכל גם לעולם לא מתערבב עם הבשר. האם לאחר כל זאת, הוא נחשב בצורה כלשהי כשר?
תשובה: לשואלת היקרה! יישר כח על ההקפדה בדיני הכשרות והשאיפה שלא לאכול שום דבר איסור. הכשרות הינה נדבך יסודי מאוד בעבודת ה  וככזה יש להקפיד לשמור עליו כראוי. מצד שני, ישנה חשיבות גדולה לאחדות בעם ישראל, אך האחדות מביאה לנו אתגרים גדולים. ארגון בית הלל כתב מדריך מפורט למצב שבו את נמצאת והקישור נמצא בסוף התשובה. ולשאלתך, דיני הכשרות, בניגוד למה שרבים חושבים, אינם עוסקים רק בבשר לא כשר ובתערובת בשר וחלב. פירות וירקות יכולים להיות לא כשרים במיוחד בארץ ישראל ובמיוחד בשנת השמיטה עקב אי הקפדה על מצוות התלויות בארץ ולעבור על איסורי טבל, שביעית, ערלה ועוד. ירקות עלים, קמח וקטניות יכולים להיות נגועים בחרקים שעל כל חרק עוברים על 5-6 איסורי תורה. אוכל שבושל בכלים לא כשרים - אם הכלי היה בשימוש ב-24 שעות האחרונות האוכל נאסר באכילה, ואם האוכל חריף אז אפילו אם הכלי לא היה בשימוש תקופה ארוכה האוכל נאסר באכילה. בקיצור - לא ניתן להתיר לאכול מזון מבושל שבושל בבית שאינו שומר כשרות. מזון שאינו מבושל - חלק מהדברים ניתן לאכול בדיעבד וחלק מהדברים גם הם בעייתיים. להרחבה ולמדריך מפורט - ניתן לקרוא: התשובה ניתנה ע"י הרב אשר פויכטונגר
שאלה: כוונה בקריאת שמע: בס ד לכבוד הרב, רציתי לשאול: א. האם חייבים לכוון בקריאת שמע כמו הכוונה שכתובה בשולחן ערוך (תקיף ובעל היכולת ובעל הכוחות כולם וכו ) או שאפשר לכוון : ה - לכוון בכוונה הפשוטה כמו שאומרים ביום יום ה, אלקינו- האלקים שלנו כלומר אלקי ישראל, ה - כמו בה הראשון, אחד- שאין עוד אלקים מלבדו. ואהבת את ה אלקיך - אלקיך האלקים שלך כלומר אלוקי ישראל. בכל לבבך ובכל נפשך - כפשוטו, ובכל מאודיך - כמה שאתה יכול. ב. האם חובה לשים יד על העיניים בק ש? או שאפשר לעצום את העיניים? ג. ראיתי בהלכה שיש לענות אמן בחזרת השץ באורך של זמן שייקח לומר אל מלך נאמן, האם זה חובה? אותו דבר ראיתי לגבי שצריך אדם לכוף את ראשו ושיהיו עיניו למטה בשמונה עשרה, האם גם זה חובה? ואם אני מתפלל בעיניים עצומות? יישר כח ו
תשובה: א. אכן כך אני נוהג לכוון. כוונות המוזכרות בשולחן ערוך באות מעולם הקבלה, ונפסקו על ידי השולחן ערוך לנוהגים בכל מנהגי הקבלה. ב. אין חובה לשים יד על העיניים. ג. כוונת ההלכה היא לענות אמן בצורה מכבדת ולא חטופה - בהקשרים שונים של המילה "חטופה". כך אני נוהג, בשל העובדה שלדעתי אכן יש לנהוג כך. אין צורך למדוד את האורך, אולם יש צורך לענות בצורה מכבדת. ד. כל הלכות צורת אמירת שמונה עשרה כפופות למטרה שלהן, והיא כוונון לב האדם לריבונו של עולם. במקום בו אדם מכוון בצורה הטובה ביותר בעיניים עצומות - כך יעשה. ולוואי ויקבל ד  את תפילותינו ברצון
שאלה: משק לין - רבנות מודיעין: לרבנים, האם ידועה לכם רמת הכשרות של מוצרי,משק לין, בהשגחת הרבנות מודיעין?
תשובה: יש שם שני פסי יצור: 1. כשרות רגילה של הרבנות מודיעין 2. יש מוצרים עם הכשר של בד"ץ מהדרין